3-га верасьня прадстаўнікі незарэгістраванае пакуль Аб'яднанае рады прадпрымальнікаў (АРП) маюць сустрэцца з намесьнікам міністра эканомікі Беларусі А.Турам. Як заявіла Рацыі сябра АРП Кацярына Чыжык, у часе сустрэчы прадпрымальнікі маюць давесьці прадстаўніку ўлады прычыны бестэрміновага страйку, які працягваецца ў некаторых гарадох Беларусі з 1-га верасьня. Прадпрымальніцкая рада будзе дамагацца правядзеньня маштабнага "круглага стала" з удзелам прадстаўнікоў улады. АРП падкрэсьлівае, што прынцыпова не зьбіраецца уздымаць на гэтых сустрэчах ніякіх палітычных пытаньняў, а адстойваць толькі свае эканамічныя інтарэсы.